kardosdrur/scandi-wiki huggingface dataset:
Purpurkarib

Purpurkarib (Eulampis jugularis) er ein kolibriart i underfamilien Polytminae, «mangoar». Han lever på dei fleste øyane i Dei små Antillane og er funne som streiffugl både lengre nord og sør.

Taksonomi og systematikk 
Purpurkarib vart formelt skildra av den svenske naturforskaren Carl von Linné i 1766 i den tolvte utgåva av hans Systema Naturae under det binomiale namnet Trochilus jugularis. Det spesifikke epitetet jugularis er mellomalderlatin for «av halsen». Purpurkariben er typearten av slekta Eulampis som vart introdusert i 1831 av den tyske zoologen Friedrich Boie og som han deler med grønkarib (E. holosericeus). Arten er monotypisk: ingen underartar er anerkjende.

Skildring 

Purpurkarib er 11 til 12 centimeter lang. Hannar veg 9 til 12 gram og hoer 7 til 10 g; prøver av uregistrert kjønn vog 6,7 til 10,8 g. Den vaksne hannen og hoa har same fjørdrakt. Krona og ryggen deira er fløyelsaktig svart, strupen og brystet er brennande purpurraudt, vengene lys gyldengrøne, øvre og nedre haledekkfjører er metallisk grønblåe. Hannen har eit middels langt, svakt bua nebb; hoa sitt er lengre og sterkare bua. Juvenilar har ein oransje hals og bryst med raude flekker.

Utbreiing og habitat 
Purpurkarib finst på øyane Antigua, Dominica, Guadeloupe, Martinique, Montserrat, Saba, Saint Kitts og Nevis, Saint Lucia, Saint Vincent og Sint Eustatius. Han har vore observert som streiffugl på Barbados, Barbuda, Grenada og sjeldan på Dei store Antillane. Han lever i det indre og i kantane av primær- og sekundærskog, mest vanleg i høgder mellom 800 og 1200 moh., men kan òg leve ned mot havnivå.

Åtferd 
Purpurkaribar er generelt standfuglar. På St. Lucia og St. Vincent er dei registrert nede ved havnivå i slutten av mai.
Purpurkariben lever først og fremst av nektar frå blomstrande tre frå mellomnivåa til tretoppane, og er spesielt tilpassa blomstrar på Heliconia-artar. Hannane forsvarer blomstersentrerte beiteområde året rundt og hoene utanom hekkesesongen. Arten lever også av små leddyr, fangar dei i flukt og plukkar dei frå blad, blomstrar og edderkoppnett.

Purpurkariben hekkar oftast mellom februar og mai, men sesongen kan starte allereie i januar og strekkje seg til september. Han lagar eit lite koppforma reir av mjuke plantefibrar og edderkoppsilke, og festar nokre gonger lav og borkstrimlar på utsida. Han festar reiret til ei vertikal tregrein, vanlegvis mellom 3 og 5 meter over bakken. Hoene er sterkt territoriale rundt reiret. Kullet er på to egg. Rugetida er 17 til 19 dagar med flygeferdige ungar 17 til 20 dagar etter klekking.

Ropet til purpurkariben inkluderer stridige 'tsip'- og skarpe 'tjep'-tonar som han raskt gjentek når han er opphissa.

Status 
Verdas naturvernunion, IUCN, har vurdert purpurkarib som livskraftig (LC), sjølv om storleiken på populasjonen og trenden ikkje er kjent. Arten er vanleg i habitatet sitt i utbreiingsområdet.

Kjelder 

Denne artikkelen bygger på «Purple-throated carib» frå , den 5. august  2023  

Referansar

Bakgrunnsstoff 

Kolibrifamilien
Sandra Bruflot

Sandra Bruflot () er ein norsk politikar frå Lier i Buskerud som sidan 2021 har representert valkrinsen Buskerud og partiet Høgre på Stortinget.

Bruflot var medlem av Lier kommunestyre og planutval 2011–15. Ho var nestleiar i Unge Høgre frå 2014 til ho i januar 2018 rykte opp som leiar då Kristian Tonning Riise trekte seg. Bruflot leia ungdomspartiet til oktober 2020.

Hausten 2021 vart Bruflot vald inn på Stortinget som Buskerud Høgre sin andrekandidat. På Stortinget vart ho plassert i Helse- og omsorgskomiteen. Ho har tala for å tillate eggdonasjon, og engasjert seg i saker som gjeld abort-, så vel som ruspolitikk.

Kjelder
stortinget.no
nrk.no

Stortingsrepresentantar 2021-2025
Folk frå Lier
Piksel

Pikslar eller biletelement (frå engelsk pixel) er den minste eininga i digitale bilete og skjermar som kan setjast til ein viss let og ljosstyrke. Vanlegvis er verdet til ein piksel oppgjeve i RGB-format, med eit verde for raud (R), grøn (G) og blå (B) styrke.

Det engelske namnet pixel kjem frå picture element.

Kjelder 

Digital teknologi
NM i orientering 2005/langdistanse

Noregsmeisterskapen i orientering 2005 i langdistanse vart avvikla laurdag 4. juni i Evje i Aust-Agder.

Menn

Kvinner

Kjelder
Dagsavisen 5. juni 2005

Noregsmeisterskap i 2005
Noregsmeisterskap i orientering
Idrettstilskipingar i Agder
NM i orientering 2006/langdistanse

Noregsmeisterskapen i orientering 2006 i langdistanse vart avvikla laurdag 4. juni i Førde i Sogn og Fjordane.

Menn

Kvinner

Kjelder
Firda 30. mai 2006

Noregsmeisterskap i 2006
Noregsmeisterskap i orientering
Idrettstilskipingar i Sogn og Fjordane
Salhuset

Salhuset eller Salthusøyna er ei øy nord i Alver kommune i Vestland, vest for Lygra og aust for Lurøyna. Øya er veglaus.

Øya låg i Lindås kommune fram til 2020. Ved folketeljinga i 1900 budde det 7 personar der.

Kjelder

Øyar i Alver
Spjotøyna

Spjotøyna eller Spjøtøyna er ei øy i Lurefjorden nord i Alver kommune i Vestland. Øya er landfast med Brakøyna med eit smalt eid, slik at dei to eigentleg utgjer éi øy, men dei har vore rekna som to øyar. Spjotøyna har vegsamband med fastlandet over Brakøyna.

Mellom sørenden av Spjotøyna og ein naboholme vart det i 1880 sprengt ut ei lei som gjorde det mogleg for dampbåtar å gå gjennom den smale straumen inn til kommunesenteret Lindås på fastlandet. Frå 1906 var det sett inn ei sluse her, Lindåsslusene. Slusedrifta vart lagt ned i 1963 og sluseportane står no opne for fri ferdsel.

Øya låg i Lindås kommune fram til 2020.

Folketalsutvikling:

Kjelder

 Olav Ones, Bygdebok for Lindås, bd. 2 (Lygra og Hundvin bygdeboknemnd, 2000)

Øyar i Alver
Brakøyna

Brakøyna eller Brakøy er ei øy i Lurefjorden nord i Alver kommune i Vestland. Øya er landfast med Spjotøyna med eit smalt eid, slik at dei to eigentleg utgjer éi øy, men dei har vore rekna som to øyar. Brakøyna har vegsamband med fastlandet med bru over Veråsstraumen.

Øya låg i Lindås kommune fram til 2020.

Folketalsutvikling:

Kjelder

 Olav Ones, Bygdebok for Lindås, bd. 2 (Lygra og Hundvin bygdeboknemnd, 2000)

Øyar i Alver
Straumsøyna

Straumsøyna er ei øy i Lurefjorden nord i Alver kommune i Vestland. Øya er skilt frå fastlandet i sør ved den smale Lurestraumen og frå Spjotøyna i nord ved Kjerringastraumen. Øya ligg dermed slik til at ho sperrar for opninga inn til det opnare farvatnet inn mot det gamle kommunesenteret Lindås. Øya er veglaus.

Straumsøyna har vore husmannsplass under garden Kvalvågnes på fastlandet. Ved folketeljinga i 1900 budde det 9 personar her.

Øya låg i Lindås kommune fram til 2020.

Kjelder
 Olav Ones, Bygdebok for Lindås, bd. 2 (Lygra og Hundvin bygdeboknemnd, 2000)

Øyar i Alver
Lauvøyna

Lauvøyna eller Lauvøy er ei øy i Lurefjorden nord i Alver kommune i Vestland. Øya er skilt frå Risøyna i nord ved eit smalt sund og er veglaus.

I 1876 fekk ein familie feste på ein husmannsplass på Lauvøyna, under garden Risøy. Ved folketeljinga i 1900 budde det 3 personar her.

Øya låg i Lindås kommune fram til 2020.

Kjelder
 Olav Ones, Bygdebok for Lindås, bd. 2 (Lygra og Hundvin bygdeboknemnd, 2000)

Øyar i Alver
Risøyna i Alver

Risøyna er ei øy nord i Alver kommune i Vestland. Øya er skilt frå fastlandet i aust ved den smale Risøystraumen og har fastlandssamband ved ei bru over denne straumen.

I 1976 vart det lagt ut eit hyttefelt på øya.

Øya låg i Lindås kommune fram til 2020.

Folketalsutvikling:

Kjelder

 Olav Ones, Bygdebok for Lindås, bd. 2 (Lygra og Hundvin bygdeboknemnd, 2000)

Øyar i Alver
Risøy

Risøy kan vere fleire stader:

 Risøyna i Alver
 Risøya i Bømlo
 Risøyna i Gulen
 Risøya i Risør
 Risøya i Tromsø
Risøya

Risøya kan vere fleire stader:

 Risøyna i Alver
 Risøya i Bømlo
 Risøyna i Gulen
 Risøya i Risør
 Risøya i Tromsø
Dragøyna

Dragøyna er ei øy i Lurefjorden nord i Alver kommune i Vestland, vest for Lauvøyna og Spjotøyna. Øya har fastlandssamband via bru til Spjotøyna. 

Ved folketeljinga i 1900 budde det tre personar på eitt gardsbruk på øya.

Øya låg i Lindås kommune fram til 2020.

Kjelder

 Olav Ones, Bygdebok for Lindås, bd. 2 (Lygra og Hundvin bygdeboknemnd, 2000)

Øyar i Alver
Tvibergøyna

Tvibergøyna er ei øy i Fensfjorden nord i Alver kommune i Vestland. Ho er skilt frå fastlandet med det smale Tyborgøysundet. Øya er veglaus. 

Ved folketeljinga i 1900 budde det 14 personar på øya.

Øya låg i Lindås kommune fram til 2020.

Kjelder

Øyar i Alver
Bakkøyna

Bakkøyna er den nest største øya i Austrheim kommune i Vestland. Ho er skilt med smale sund frå fastlandsdelen av Austrheim og øya Keila i Alver kommune i aust, og frå Njøta og Fosnøya i vest. Det går bru til fastlandet i nordaust og til Ulvøyna i nordvest. 

Det er funne fornminne med spor etter steinalderbusetnad på øya.
Bakkøyna fekk straum i 1953-54. Skulen på øya vart lagt ned i 1963. I 1971 kom brusambandet til fastlandet.

Øya låg i Lindås kommune fram til 1910.

Folketalsutvikling:

Kjelder

 Arvid Skogseth, Austrheim i fortid og notid (Austrheim kommune, 2000)

Øyar i Austrheim
Det russiske kvinnelandslaget i fotball

Russland sitt kvinnelandslag i fotball er det kvinnelege landslaget i fotball for Russland. Det representerer landet i internasjonale fotballturneringar, og vert regulert av Rossijskij Futbolnyj Sojuz. Landslaget spelte sin fyrste internasjonale kamp i 1992 og kvalifiserte seg til sin fyrste store meisterskap i 1997.

Resultat i internasjonale meisterskap 
Resultata som er vist under er berre turneringar der Russland har delteke. Turneringar dei ikkje har tatt del i er ikkje førte opp.

Verdsmeisterskapen 
  1999: Kvartfinale
  2003: Kvartfinale

Europameisterskapen 
   1997: Gruppespelet
  2001: Gruppespelet
  2009: Gruppespelet
  2013: Gruppespelet
  2017: Gruppespelet
  2022: Diskvalifisert

Sjå òg 
 Det russiske herrelandslaget i fotball

Kjelder

Bakgrunnsstoff 
 Offisiell nettside
 Nettsida til det russiske kvinnelandslaget
 Profil hos FIFA
 Profil hos UEFA

Fotball i Russland
Russiske landslag
Russland
Det ukrainske kvinnelandslaget i fotball

Ukraina sitt kvinnelandslag i fotball er det kvinnelege landslaget i fotball for Ukraina. Det representerer landet i internasjonale fotballturneringar, og vert regulert av Ukrajinska Asotsiatsija Futbolu. Landslaget spelte sin fyrste internasjonale kamp i 1992 og kvalifiserte seg til sin fyrste store meisterskap i 2009.

Resultat i internasjonale meisterskap 
Resultata som er vist under er berre turneringar der Ukraina har delteke. Turneringar dei ikkje har tatt del i er ikkje førte opp.

Europameisterskapen 
  2009: Gruppespelet

Sjå òg 
 Det ukrainske herrelandslaget i fotball

Bakgrunnsstoff 
 Offisiell nettside
 Nettsida til det ukrainske kvinnelandslaget
 Den engelske nettsida til det ukrainske kvinnelandslaget
 Profil hos FIFA
 Profil hos UEFA

Fotball i Ukraina
Ukrainske landslag
Ukraina
Fesøyna

Fesøyna eller Fesøy er ei øy aust for nordenden av Radøy i Alver kommune i Vestland. Øya er veglaus.

Øya låg i Lindås kommune fram til 1910, i Austrheim kommune 1910-1964 og i Radøy kommune 1964-2020.
Ved folketeljinga i 1900 budde 18 personar på øya. Ho vart fråflytta på 1950-talet.

Kjelder

Øyar i Alver
Keila i Alver

Keila er ei øy lengst nord i Alver kommune i Vestland. Det smale Keilesundet skil ho frå fastlandet i aust, og Bakkøysundet frå Bakkøyna i vest. Øya har vegsamband over bru til fastlandet i Austrheim kommune.

I 2013 budde om lag 60 husstandar på øya. Barna på øya går på skule på Kaland i Austrheim kommune.

Øya låg i Lindås kommune fram til 2020.

Folketalsutvikling:

Kjelder

 "Kjenner seg mest knytt til naboen", Bergens Tidende, 13.12.2013

Øyar i Alver
Njøta

Njøta er ei øy i Austrheim kommune i Vestland, mellom Fosnøyna i vest og Bakkøyna i aust.

Njøta låg i Lindås kommune fram til 1910. Øya fekk elektrisk straum i 1955 og vegsamband til fastlandet ved bru via Fosnøyna i 1978.

Folketalsutvikling:

Kjelder

 Arvid Skogseth, Austrheim i fortid og notid (Austrheim kommune, 2000)

Øyar i Austrheim
Lerøyna i Austrheim

Lerøyna er ei øy i Austrheim kommune i Vestland. Eit smalt sund skil ho frå Fosnøyna i aust.

Lerøyna låg i Lindås kommune fram til 1910. Øya fekk vegsamband til Fosnøyna ved bru i 1952.

Folketalsutvikling:

Kjelder

 Arvid Skogseth, Austrheim i fortid og notid (Austrheim kommune, 2000)

Øyar i Austrheim
Ulvøyna

Ulvøyna er ei øy i Austrheim kommune i Vestland. Eit smalt sund skil ho frå Fosnøyna i vest. Øya har vegsamband i vest til Fosnøyna og i søraust til Bakkøyna.

Ulvøyna låg i Lindås kommune fram til 1910. Øya fekk vegsamband til fastlandet via Bakkøyna i 1971.

Folketalsutvikling:

Kjelder

 Arvid Skogseth, Austrheim i fortid og notid (Austrheim kommune, 2000)

Øyar i Austrheim
Det spanske kvinnelandslaget i fotball

Spania sitt kvinnelandslag i fotball er det kvinnelege landslaget i fotball for Spania. Det representerer landet i internasjonale fotballturneringar, og vert regulert av Real Federación Española de Fútbol. Landslaget spelte sin fyrste internasjonale kamp i 1983 og kvalifiserte seg til sin fyrste store meisterskap i 1997.

Resultat i internasjonale meisterskap 
Resultata som er vist under er berre turneringar der Spania har delteke. Turneringar dei ikkje har tatt del i er ikkje førte opp.

Verdsmeisterskapen 
  2015: Gruppespelet
  2019: Åttandedelsfinale
   2023: Vinnar

Europameisterskapen 
   1997: Semifinale
  2013: Gruppespelet
  2017: Gruppespelet
  2022: Gruppespelet

Sjå òg 
 Det spanske herrelandslaget i fotball

Bakgrunnsstoff 
 Offisiell nettside
 Nettsida til det spanske kvinnelandslaget
 Profil hos FIFA
 Profil hos UEFA

Fotball i Spania
Spanske landslag
Spania
Det nederlandske kvinnelandslaget i fotball

Nederland sitt kvinnelandslag i fotball er det kvinnelege landslaget i fotball for Nederland. Det representerer landet i internasjonale fotballturneringar, og vert regulert av Koninklijke Nederlandse Voetbalbond. Landslaget spelte sin fyrste internasjonale kamp i 1971 og kvalifiserte seg til sin fyrste store meisterskap i 2009.

Resultat i internasjonale meisterskap 
Resultata som er vist under er berre turneringar der Nederland har delteke. Turneringar dei ikkje har tatt del i er ikkje førte opp.

Olympiske leikar 
  2020: Kvartfinale

Verdsmeisterskapen 
  2015: Åttandedelsfinale
  2019: Andreplass
   2023: Kvalifisert

Europameisterskapen 
  2009: Semifinale
  2013: Gruppespelet
  2017: Vinnar
  2022: Kvartfinale

Sjå òg 
 Det nederlandske herrelandslaget i fotball

Bakgrunnsstoff 
 Offisiell nettside
 Nettsida til det nederlandske kvinnelandslaget
 Profil hos FIFA
 Profil hos UEFA

Fotball i Nederland
Nederlandske landslag
Nederland
NM i orientering 2007/langdistanse

Noregsmeisterskapen i orientering 2007 i langdistanse vart avvikla laurdag 26. mai i Klæbu i Sør-Trøndelag.

Menn

Kvinner

Kjelder
Dagsavisen 29. mai 2007

Noregsmeisterskap i 2007
Noregsmeisterskap i orientering
Idrettstilskipingar i Trøndelag
NM i orientering 2008/langdistanse

Noregsmeisterskapen i orientering 2008 i langdistanse vart avvikla laurdag 9. august i Modum i Buskerud.

Menn

Kvinner

Kjelder

Noregsmeisterskap i 2008
Noregsmeisterskap i orientering
Idrettstilskipingar i Buskerud
Skorholmen

Skorholmen er ein holme i Austrheim kommune i Vestland, i sundet mellom Ulvøyna og Fosnøyna. Ei gangbru fører over til Ulvøyna.

Skorholmen vart truleg først busett rundt midten av 1600-talet. Frå først av var busetjinga her ein husmannsplass under Ulvøyna, men vart etter kvart ein eigen namnegard. Etter andre verdskrigen har det ikkje vore fast busetjing på holmen.

Folketalsutvikling:

Kjelder

 Arvid Skogseth, Austrheim i fortid og notid (Austrheim kommune, 2000)

Øyar i Austrheim
Bergh & Ellefsen

Bergh & Ellefsen var eit norsk prenteverk i Kristiania, med adresse Kongens gate 10. Prenteverket tilhøyrde Nicolai Johan Bergh (1820-1875) og Ferdinand Ellefsen (1816-1898), begge fødde i hovudstaden. Verksemda deira var i drift frå 1850-åra, truleg til det i 1880 vart kravd tvangsauksjon over ei presse i Ellefsen sitt prenteverk i Akersgata 48.

Bergh & Ellefsen er framom alt kjent for å ha trykt dei fire fyrste årgangane av vekeavisa Dølen. I 1865 kom vekeavisa Norsk Handelstidende frå prenteverket og i 1877 vekeavisa Haandverkeren. Ein er elles kjend med at prenteverket trykte publikasjonar forfatta, eller formidla, av karar som Bernhard Dunker, Bjørnstjerne Bjørnson og Peter Christen Asbjørnsen. Også opptrykk av skillingsviser, ulike typar flygeblad og enkelte offentlege dokument finst att etter verksemda.

Kjelder

Albrechtssons visesamling
Flyveblad om Statholderposten
Underviisningsplan for for Christinia Borger- og Realskole

Prenteverk
Oslo
1800-talet
H.E. Larsen

Hans Edvard Larsen () var ein norsk typograf og boktrykkar frå Kristiania. Han dreiv frå 1850-åra eit prenteverk i heimbyen som mellom anna trykte nokre av dei siste årgangane av Dølen.

I 1853 var Larsen typograf hos boktrykkar Christian Schibsted. Seinast i 1859 dreiv Larsen eige trykkeri, men det var fyrst då han i 1866 etablerte nytt prenteverk i Øvre Slottsgate 16 han byrja prente bøker. Åra 1868 og 1869 vart Storegut av A.O. Vinje, Minningar fraa Maalstriden um hausten 1858 av Ivar Aasen, Nokre Salmar av Elias Blix og Ein Soge-Bundel av Hans Ross trykt hos H.E. Larsen. Seinare kom Heimskringla av Snorre Sturlason i nynorsk omsetjing i 1874 og Aasta Hansteens Kvinden, skabt i Guds Billede i 1878.

Larsen levde ugift.

Kjelder

Storegut
Nokre Salmar
Heimskringla
Kvinden, skabt i Guds Billede

Boktrykkarar
Oslo
1800-talet
Stavesundsholmen

Stavesundsholmen er ein holme i Austrheim kommune i Vestland, i Stavesundet nord for nordspissen av Fosnøyna. Ein bilveg på fylling fører over til holmen.

På Stavesundsholmen låg ein husmannsplass under garden Kvalvågen iallfall sidan midten på 1600-talet.

Ved folketeljinga i 1900 hadde holmen fem innbyggjarar. I dag har holmen ikkje fast busetjing.

Kjelder

 Arvid Skogseth, Austrheim i fortid og notid, bd. 2-4 (Austrheim kommune, 2000-2005)

Øyar i Austrheim
Børilden

Børilden er ei øy nord i Austrheim kommune i Vestland, nord for Fosnøyna. Øya er veglaus.

Øya er nemnd tidleg på 1300-talet som eigedomen til biskopen i Bergen.

Børilden hadde eigen skule fram til 1951. I 1958 fekk øya telefon og elektrisk straum, som den siste bygda i kommunen. I 1997, då fleire andre øyar nord i Austrheim hadde fått vegsamband, vart drifta av rutebåten innstilt. Øya vart då fråflytta.

Folketalsutvikling:

Kjelder

 Arvid Skogseth, Austrheim i fortid og notid (Austrheim kommune, 2000)
 "Eit vemodig farvel", Nordhordland, 4.1.1997

Øyar i Austrheim
Langøyna i Austrheim

Langøyna er ei øy nordvest i Austrheim kommune i Vestland. Øya fekk vegsamband til Fosnøyna og fastlandet via fleire andre småøyar då Krossøyvegen stod ferdig i 1995.

Folketalsutvikling:

Kjelder

 Arvid Skogseth, Austrheim i fortid og notid (Austrheim kommune, 2000)

Øyar i Austrheim
Krossøyna

Krossøyna er ei øy nordvest i Austrheim kommune i Vestland. Øya fekk vegsamband til Fosnøyna og fastlandet via fleire andre småøyar då Krossøyvegen stod ferdig i 1995.

Tidleg på 1300-talet er øya nemnd som eigedomen til biskopen i Bergen. I 1909 vart det bygd skulehus på øya, der barn frå fleire naboøyar òg gjekk. Skulen vart flytta til ei anna øy i 1933. Øya fekk elektrisk straum i 1957.

Folketalsutvikling:

Kjelder

 Arvid Skogseth, Austrheim i fortid og notid (Austrheim kommune, 2000)

Øyar i Austrheim
Sævrøyna

Sævrøyna er ei øy nordvest i Austrheim kommune i Vestland. Øya fekk vegsamband til Fosnøyna i 1990. Same året opna det bilferjesamband til Fedje.

Øya fekk elektrisk straum i 1957.

Folketalsutvikling:

Kjelder

 Arvid Skogseth, Austrheim i fortid og notid (Austrheim kommune, 2000)

Øyar i Austrheim
Konkret poesi

Konkret poesi (av latin concretum, ‘det samanvaksne’, ‘det sansbare’) eller konkretisme er ei retning innan lyrikken der det typografiske arrangementet er like viktig for heilskapsopplevinga av diktet som dei lydlege effektane og tydingsinnhaldet i orda.

Termen vart lansert på 1950-talet. I Brasil danna det seg ei gruppe av poetar som i 1958 publiserte eit manifest for ein konkret poesi, med Augusto de Campos som ein av forgrunnsfigurane. Hovudbodskapen i manifestet er å gjera orda til ein del av eit visuelt verk, og dermed gje dei eit eigenliv som frigjer dei frå det å berre vera meiningsberarar.

Sjølv om termen er ny, er ideen om å bruka typografi for å gje eit dikt eit ekstra tilskot av meining gammal. Mest kjent er den franske poeten Guillaume Apollinaire si Calligrammes frå tidleg på 1900-talet, som fekk følgja av fleire andre dadaistar. Seinare har diktarar som E.E. Cummings og Ezra Pound eksperimentert med typografien. Velkjent er òg musa si forteljing («tale») i Alice i eventyrland, som er forma som ein hale («tail»).

Ei anna form for konkretisme er den som legg avgjerande veikt på den auditive (lydlege) sida til eit dikt. Dette er dikt som primært må høyrast. Ein pioner innanfor denne forma for poesi var den tyske dadaisten Kurt Schwitters, som framførte nonsensdikta sine med ekstrem stemmebruk, og som også eksperimenterte med nye opptaksteknikkar.

Jan Erik Vold er den som fyrst og fremst har innført konkret poesi i norsk litteratur. Debutsamlinga hans mellom speil og speil inneheld mange døme på figurdikt.

Kjelder

Denne artikkelen bygger på «Konkret poesi» frå ,  den 6. august 2023.  

Lyrikksjangrar
1900-talet fvt.

1900-talet fvt. var åra frå 1999 fvt. til 1900 fvt.

Hendingar 
 Kring 1900 fvt.: mellomkykladisk tid byrjar i Kykladane

Kjelder 
<
2000-talet fvt.

2000-talet fvt. var åra frå 2099 fvt. til 2000 fvt.

Hendingar 
 Kring 2050/2000 fvt.: mellomhelladisk tid byrja på det greske fastlandet.
 Kring 2000 fvt.: mellomminoisk tid byrja på Kreta.

Kjelder 
<
Haugsøyna

Haugsøyna er ei øy på nordsida av Fensfjorden, vest i Masfjorden kommune i Vestland. Øya er veglaus. Namnegarden med det same namnet ligg på øya.

Folketalsutvikling:

Kjelder

Øyar i Masfjorden
Herøyna

Herøyna er ei øy på nordsida av Fensfjorden, vest i Masfjorden kommune i Vestland, nord for Raunøyna og vest for Holsøya. Øya er veglaus. Ved folketeljinga i 1900 budde det seks personar her.  Øya vart kopla til straumnettet via sjøkabel i 1961. Sidan 1987 har den vestlege delen av øya vore verna som Herøy naturreservat, for å sikra sjøfugl i området.

Kjelder

 Lars Nordland, Masfjordboki, bd. 1-2 (Masfjorden kommune, 1995)

Øyar i Masfjorden
Det marokkanske kvinnelandslaget i fotball

Marokko sitt kvinnelandslag i fotball er det kvinnelege landslaget i fotball for Marokko. Det representerer landet i internasjonale fotballturneringar, og vert regulert av Fédération Royale marocaine de football. Landslaget spelte sin fyrste internasjonale kamp i 1998 og deltok i sin fyrste store meisterskap i 1998.

Resultat i internasjonale meisterskap 
Resultata som er vist under er berre turneringar der Marokko har delteke. Turneringar dei ikkje har tatt del i er ikkje førte opp.

Verdsmeisterskapen 
   2023: Kvalifisert

Afrikameisterskapen 
  1998: Gruppespelet
  2000: Gruppespelet
  2022: Andreplass

Sjå òg 
 Det marokkanske herrelandslaget i fotball

Bakgrunnsstoff 
 Offisiell nettside
 Nettsida til det marokkanske kvinnelandslaget
 Profil hos FIFA
 Profil hos CAF

Fotball i Marokko
Marokkanske landslag
Marokko